Celerius quam asparagi cocuntur
"Celerius quam asparagi cocuntur" locutionem saepe ab imperatore Augusto adhibitam refert Suetonius in "Vita Augusti" (De vita Caesarum lib. 2). Anglice verbis "as quick as boiled asparagus" reddidit Robertus Graves et bis divulgavit, primum in mythistoria I, Claudius anno 1934 edita, deinde in versione 1956 operis Suetoniani, The Twelve Caesars; unde eadem verba in serie televisuali I, Claudius (1976) rursus audiuntur. E locutione Augusti scriptores culinarii hac locutione interdum utuntur ut demonstrent asparagos rapidissime coquendos.